
Koha-aadressi määramine ja maa sihtotstarbe muutmine
(Tiigi tn 5h)
1. Asjaolud ja menetluse käik
Narva Linnavolikogu 27.05.2010. a otsusega nr 79 kehtestati "Tiigi tn 7 ja Tiigi tn 11 maa-ala"

detailplaneering.

Detailplaneeringu ja Narva Linnavolikogu 22.02.2012. a otsuse nr 19 "Tiigi tn 11 kinnistu jagamine" alusel moodustati sealhulgas Tiigi tänav L5 katastriüksus sihtotstarbega transpordimaa.

27.12.2019. a saadetud kirjas nr 1-424 taotleb toonane katastriüksuste omanik SA Ida-Virumaa Tööstusalade Arendus Narva Linnavalituselt nimetatud detailplaneeringu osaliselt kehtetuks tunnistamist, sooviga rajada Tiigi tänav L5 maaüksusele päikeseelektrijaam (päikesepaneelide paigaldamine maapinnale elektrienergia tootmiseks).
Narva Linnavolikogu 15.04.2020. a otsusega nr 20 on ülaltoodud detailplaneering tunnistatud osaliselt kehtetuks ning 09.09.2020. a on Narva Linnavalitsus väljastanud ehitusloa "Tiigi 5 päikesepark" (Ehitisregistri kood 221345373) rajamiseks, mis hõlmab ka Tiigi tänav L5 (51105:002:0060) maaüksust, mille maa sihtotstarve jäi vastavalt 2010 aastal kehtestatud ja 2020 aastal kehtetuks tunnistatud detailplaneeringule transpordimaaks.

Katastriüksuse maa sihtotstarbe määramist reguleerib alates 01.07.2018. a maakatastriseadus.

Tulenevalt maakatastriseaduse § 181 lõikest 5 on transpordimaa liiklemiseks ja transpordiks kasutatav maa koos ohutuse tagamiseks ja selle maa korrashoiuks vajalike ehitiste aluse ning neid ehitisi teenindava maaga.

Vastavalt maakatastriseaduse § 181 lõike 3 punktile 4 tehnorajatiste maa, mis moodustab iseseisva katastriüksuse, sealhulgas kütte-, vee-, gaasi- ja elektrivarustusega seotud ehitiste maa

on tootmismaa.

Sama seaduse § 18 lõike 1 punkti 3 kohaselt linna- või vallavalitsus määrab katastriüksusele käesoleva seaduse § 181 nimetatud sihtotstarbe ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel.

Tiigi tänav L5 koha-aadress määrati, kui liikluspinna teenindamiseks moodustatud maaüksusele.

Kuna faktiliselt ei ole liikluspinda sinna tänaseni rajatud, siis koha-aadress Tiigi tänav L5 ei vasta täna kehtivale aadressiandmete süsteemi nõuetele ning vajab muutmist.

Lähtudes ülaltoodust peab Narva Linnavalitsus määrama Tiigi tänav L5 (51105:002:0060) katastriüksusele nii maa sihtotstarbe vastavalt väljastatud ehitusloale tootmismaaks, kui ka ruumiandmete seaduse § 57 lõike 1 punkti 2 kohaselt uue aadressi Tiigi tn 5h (asendipaan lisatud).
25.02.2022. a saadeti kõnesoleva kinnistu omanike esindajale e-posti teel äriühingu äriregistrisse kantud elektronposti aadressile sootel@sootel.ee tutvumise ja arvamuse või vastuväidete esitamise eesmärgil korralduse eelnõu. 07.03.2022. a saime kinnituse, et  meie saadetud eelnõu on kätte saadud ning esitamiseks ettenähtud 15 päeva jooksul vastuväiteid ei esitatud. 
Haldusmenetluse seaduse § 27   lõike 2 punkti 3 kohaselt loetakse elektrooniliselt kättesaadavaks tehtud või edastatud dokument kättetoimetatuks, kui  see on edastatud äriühingu äriregistrisse kantud elektronposti aadressile.
Ruumiandmete seaduse § 55 lõike 2 kohaselt peab aadressiobjekti omanik kirjaliku arvamuse esitama 15 päeva jooksul teate saamisest arvates. Arvamuse tähtajaks esitamata jätmise korral loetakse, et aadressiobjekti omanik on koha-aadressi määramisega või selle muutmisega nõus.

2. Õiguslikud alused
2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.2 Maakatastriseaduse § 18 lõike 1 punkti 3 kohaselt määrab linna- või vallavalitsus ehitist teenindavale katastriüksusele kogu ulatuses ehitise kasutamise otstarbest tuleneva sihtotstarbe ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;
2.3
Vastavalt haldusmenetluse seaduse § 68 lõikele 2 otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata katastritunnusega 51105:002:0060 maaüksusele:

3.1  koha-aadress – Tiigi tn 5h;
3.2  maa sihtotstarve – tootmismaa (003; T).

4. Rakendussätted
4.1
Tunnistada kehtetuks Narva Linnavalitsuse 25.01.2012. a korralduse nr 45-k „Tiigi tn 7 ja Tiigi tn 11 maa-ala detailplaneeringu alusel moodustatavatele maaüksustele aadresside määramine“ punkt 3.8;
4.2 Narva Linnavalitsuse Arhitektuuri- ja Linnaplaneerimise Ametil teha korraldus teatavaks kinnistu omanike esindajale ja katastripidajale ning sisestada määratud aadress Aadressiandmete menetlusrakendusse;
4.3
Korraldus jõustub teatavakstegemisest;

4.4
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

